લગભગ ૭ વર્ષ પહેલા મારી મરજીથી મારા પ્રેમલગ્ન થયા. માતા-પિતાને થોડી તકલીફ થઇ પણ સમય જતા બધુ સમુસુતરું ઉતારી ગયું. તેમ છતાં માતા-પિતા બન્નેને ચિંતા… પિતાને થયું કે હવે કારકિર્દી પૂરી અને માતાને એ વાત પરેશાન કરે કે એકલા રહી અને કેમ બધું સાંભળી શકશે. ઘર માં હું અને મારા પતિ. મારા પતિની ત્યારે બહુ આવક હતી નહિ એટલે ના છૂટકે મારે કારકિર્દી પર ધ્યાન આપવું જ રહ્યું. થોડા દિવસો ખુબ કામ શોધ્યું. પણ નિરાશા હાથ લાગી, ત્યાં એક દિવસ મારા પપ્પા એ રેડિયોમાં એક ઉદઘોષણા સાંભળી. અને એ હતી રેડિયામાં ઉદઘોષક થવાની ઉદઘોષણા.. બસ પછી શું? જોતજોતામાં હું ઉદઘોષક પણ બની ગઈ પરંતુ પ્રશ્ન પછી ઉભો થયો ઘર અને નોકરી બંને એકલા હાથે સંભાળવાનું. thank god !